section_heading: O albumu
paragraph_text: S albuma su za 4 pjesme snimljeni video spotovi (naknadno snimljen spot za uživo verziju pjesme "Kiss my ass and go to hell"), "Ain't no money", "Everybody wants to be alone", "I'm goin' down" i "Hit & run", a spot za pjesmu "Ain't no money" se u veljači 1992. (prije objavljivanja albuma) pojavio i na prestižnoj MTV emisiji "Headbangers ball". Tako je Hard Time postao jedini hrvatski sastav koji se ikad pojavio u toj najpopularnijoj hard & heavy emisiji u Europi.